C 347/190
RO
Jurnalul Oficial al Uniunii Europene
9.9.2022
Joi, 10 martie 2022
11.
invită toate statele membre, Serviciul European de Acțiune Externă și Delegația UE în Mexic să aducă în discuție îngrijorările legate de drepturile omului cu omologii lor mexicani și să plaseze protecția jurnaliștilor și a apărătorilor drepturilor omului în centrul dialogurilor UE-Mexic; îndeamnă delegația UE și statele membre să pună pe deplin în aplicare Orientările UE cu privire la apărătorii drepturilor omului și cele privind libertatea de exprimare online și offline, pentru a oferi tot sprijinul adecvat pentru activitatea apărătorilor drepturilor omului și a jurnaliștilor; 12. evidențiază importanța Mexicului ca partener strategic; reamintește importanța unei relații puternice și profunde între UE și Mexic și își reafirmă angajamentul de a promova relațiile prin Acordul global modernizat UE-Mexic, care consolidează și mai mult dispozițiile privind drepturile omului și permite UE și Mexicului să discute o serie de aspecte, cum ar fi drepturile omului, cu societatea civilă, inclusiv cu jurnaliștii, apărătorii drepturilor omului și alții la nivel multilateral; 13. încredințează Președintei sarcina de a transmite prezenta rezoluție Consiliului, Comisiei, Vicepreședintelui Comisiei/Înaltului Reprezentant al Uniunii pentru afaceri externe și politica de securitate, statelor membre, președinției provizorii a Comunității Statelor Latinoamericane și Caraibiene, Secretarului General al Organizației Statelor Americane, Adunării Parlamentare Euro-Latinoamericane, precum și președintelui, guvernului și Congresului Mexicului.